পরিণত বয়সের আসক্তদের মতো আধশোয়া অবস্থায় ঝিমিয়ে ঝিমিয়ে কথাগুলো বলছিল আনুমানিক ১২-১৩ বছর বয়সী পথশিশু আলম। এ প্রসঙ্গে মাদকদ্রব্য নিয়ন্ত্রণ অধিদপ্তরের এক কর্মকর্তা বলেন, মাদকের ভয়াবহ ছোবলে পথশিশুদের আসক্ত হওয়ার খবর অনেক আগে থেকেই শুনে আসছি। তবে এতে শিশুরা শারীরিক ও মানসিকভাবে ক্ষতিগ্রস্ত হচ্ছে বলেও জেনেছি। এ ব্যাপারে আমাদের অভিযান অব্যাহত আছে। পথশিশুদের জীবনমান উন্নয়নে অধিকারভিত্তিক সেবা প্রদানকারী বেসরকারি সংস্থা অপরাজয়ের বাংলাদেশের হিসাবে সিলেট বিভাগে বর্তমানে পথশিশুর সংখ্যা ২৫ হাজার। এর মধ্যে সিলেট রেলওয়ে ষ্টেশনে, কোতোয়ালি এলাকা ছাড়াও নগরীরর বিভিন্ন স্থানে পথশিশুর সংখ্যা প্রায় ২ হাজার।